Iroqda IShID jangarisi guruh yetakchilari yonida o‘zini portlatib yubordi

IShID guruhining bir qancha yetakchisi tashkilot a’zolaridan biri o‘zini portlatib yuborishi oqibatida yaralandi. Bu haqda, Iran Front Page nashriga asoslanib, “Interfaks” xabar bermoqda.

25-iyun, yakshanba kuni IShID xudkushlaridan biri guruhning oliy martabali qo‘mondonlari yonidaligini o‘zini portlatib yubordi. Ular Suriya chegarasi yaqinidagi al-Qaim shahrida majlis uchun to‘plangan edi.
Guruhning bir qancha yetakchilari halok bo‘ldi, ayrimlari yaralandi.
Iroqning al-Anbar viloyati xavfsizlik xizmati xodimlarining aytishicha, mazkur akt IShID oxirgi paytlarda ko‘p mag‘lubiyatga uchrayotganining natijasi bo‘ldi. Jangarilarning ruhiy holatiga Iroq armiyasining al-Anbar viloyatini ozod qilish operatsiyasi muvaffaqiyatlari salbiy ta’sir ko‘rsatmoqda.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.